TENTAMEN  MEDICUM 


INAUGURALE 


DE 


TETANO. 


> 


IVU  ;'(TJ:  .  r  ;4  IT 


' 


. 


I 


i  r 


■ 


-  '  ! )'  :  1  . 

’ 


<■ . 


■ 


•  *  '  •  <  <  ,  ■  •■'uM 


, 


"O  ii 


V  '  ‘i 


‘ 


:  '  ,  i.  .  \  '  •  ■  *  i  vi 

V  ' 


iv  :  !  : 


TENTAMEN  MEDICUM 

INAUGURALE 

DE 

TETANO  5 

QUOD, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BA1KD,  SS.  T.  P. 

ACADEM1JE  EDINBURGENJE  PRJEFECT1  ,* 

NECNON 

AMPLISSIMI  SENATUS  ACADEMICI  'CONSENSU,  ET 
NOBILISSIMA  FACULTATIS  MEDICA  DECRETO; 

#ro  <25ratm  SDoctoris, 

SUMMISQUE  IN  MEDICINA  HONORIBUS  AC  PRIVILEGIIS 

RITE  ET  LEGITIME  CONSEQUENDIS; 

/  -  , 

ERUDITORUM  EXAMINI  SUBJICIT 

GEORGIUS  M‘FARQUHAR  LAWSON, 

JAMAICENSIS. 

COLL.  REG.  CIIIR.  LOND.  SOC. 

— — - “  quci  tibi  lucem 

“  Arte  morer  ?”  Virg. 

Kalendis  Augusti,  hora  locoque  solitis. 


EDINBURGI : 

CUM  PRIVILEGIO,  APUD  D.  SCHAW  ET  FILIUM. 


MDCCCXVIII. 


. 


. 

'sl 


s  •  -  • 

. 

' 

■  ■  -  ' 

M  .  \  >  "  ’  ••  '>*  (  :  *  '  ; 

, 


i 

. 


. 


’  .  * 


:  ■ 

■  '  •  '  .  I  ■-  ...  c 


VIRO  SPECTATISSIMO 


ET 

AMICO  SUO 

PHILIPPO  ANGLIN  SCARLETT 

JAM  AI  CENSE, 

ARMIGERO ; 

HOCCE  OPUSCULUM 

amicitia: 

TESTIMONIUM  PARVUM  SED  SINCERUM 

LIBENTISSIME  CONSECRAT 


GEORGIUS  M‘FARQUHAR  LAWSON. 


I 


, 


* 


'  •  3  * 

'  . 


.  ( 


' 

-  3.  '  - 


“ 

, 


'  :  1  1  y  * :  i 

‘ 

■ 

* 

.  •  '  ■;  ■;  *  .  a  • 


* 

1 

. 

I 

,  / 

v 

• 

/ 

<* 

( 

■ 

■ 

PATRI  SUO  CARISSIMO 


GEORGIO  M‘FARQUHAR  LAWSON, 


VIRO  PROBO, 


INTER  ARTEM  APOLLINAREM  FIDELITER  FACIENDAM^ 

ANIMUM  STUDIIS  LIBERALIBUS 

\ 

NUNQUAM  NON  EXORNANTI, 

FILIUS, 

VESTIGIA  PATERNA  SEQUI  EXPETENS, 

HAS  STUDIORUM  PRIMITIAS, 

ANIMO  QUO  FILIUM  DECET, 

SACRAS  ESSE 

VOLUIT, 


4 


i 


■ 

•  -  ' 


■ 


. 

1 


' 


' 


4 


■ 

. 


. 

' 


' 


.  . 


i 


v 

■ 


TENTAMEN  MEDICUM 


INAUGURALE 


DE 


TETANO» 


PRJEFANDA. 

E  es  est  notissima  coeli  rationem  in  tantum 
corporibus  humanis  imperare,  ut  quaeque  fere 
orbis  terrarum  pars  suas  incolas  propriis  qui¬ 
busdam  morbis  implicet.  Hoc  de  Tetano , 
valetudinis  adversae  genere,  quod  argumento 
selegi,  jure  optimo  praedicatur ;  quippe  qui 
ec  currui  solis  nimirum  propinqui”  subnixos, 
et  praesertim  Indos  Occidentales,  prae  Bri¬ 
tannis  aliisque  Europaeis  domi  manentibus, 
adoriri  soleat.  Nullum  sane  omnium  malo¬ 
rum,  quibus  pateat  genus  humanum,  medi- 

eorum  aciem  et  ingenium  magis  aut  exercuit 
aut  fefellit,:  faterique  eheu!  cogimur,  lucem, 
quam  acceperit,  illud  pene  unicum  edocuisse, 
medicinam  imbecillam,  frustra  saepius  ejus  gra¬ 
vi  diroque  impetui  reniti.  Veteres  Tetanum 
haud  nesciverunt.  Graeci  alia  atque  alia  ei 
nomina  indiderunt,  prout  haec  aut  illa  membra 
rigerent  :  nimirum  07ncr()oTorov  fc^TrjwrGaroxox,  et  Teraxox. 
Latini  inani  ratione  lusi  Rigorem  Nervorum 
vocarunt ;  quas  voces  hodierni  quidam,  aureae 
latinitatis  amore  capti,  missa  ratione,  amplec¬ 
tuntur.  Prima  ex  iis  vocibus  Graecis  eum 
rigorem  denuntiat,  qui  corpus  retrahit,  vel 
caput  scapulis  adnectit :  secunda,  qui  corpus 
prorsum  flectit,  vel  mentum  cum  osse  pectoris 
committit:  tertia,  qui  rectas  et  immotas  cer¬ 
vices  tendit.  Huc  accedit,  recentiores  Pleu- 
?'osthonony  vel  rigorem,  qui  corpus  ad  alteru¬ 
trum  laterum  flectit,  memorasse. 

DE  TETANO. 

DE  INDICIIS. 

Cullenus  Immortalis  Tetanum  ad  Classem 
iC  Neuroses”  Ordinem  <c  Spasmi ”  relatum  ita 
definivit :  <c  Plurium  musculorum  rigiditas 

spastica.”  Idem  auctor  Trismum  genus  pro- 

/ 

posuit. 

Tetanus  est  rigor,  vel  spasmus  tonicus ,  quem 
medici  nominant,  fibrarum  motricium  vel  om¬ 
nium,  vel  quarundam,  animi  injussu.  Non 
continenter  saevit,  sed  vicissim,  modo  remis¬ 
sior  urget,  modo  acerbior  repetit.  Acces¬ 
siones  crudeliter  infelicem  angunt ;  vultum¬ 
que,  et  saepe  omnia  membra  insigniter  tor¬ 
quent  et  vellunt.  Quidam  hunc  morbum 
aut  aliorum  signum,  id  est  Symptomaticum , 
aut  principem,  id  est  Idiopathicum ,  descripse¬ 
runt.  Quos  inutiliter  ita  eum  diduxisse, 
Rushiq  assensus,  opinor.  Vulnere  enim,  an 
aliunde,  nascatur,  semper  a  noxa  aliqua  irrita- 
trice  proficiscitur:  et  undecunque  proveniat, 
signa  omnibus  fere  eadem  exhibet ;  nisi  quod 
febricula  eos  invadit,  quibus  rigorem  frigus 

intulerit.  Quare  hinc  ortus  maturius  acce¬ 
dat,  non  pro  comperto  habeo:  pars  enim  vel 
leviter  sauciata  frequenter  haud  minus  irritat, 
et  valetudinem  perturbat,  quam  totum  corpus 
frige  factum. 

Vulnere  excitatus  die  decimo,  quarto  deci¬ 
mo,  aliq  love  interjecto,  ex  quo  pars  violata 
fuerit,  accedere  consuevit :  modo  citius,  alias 
non  nisi  parte  violata  jam  sanescente  j  et  irri¬ 
tamento,  ut  videtur,  sublato.  Quibusdam  ri¬ 
gores  derepente  et  simul  incitatissimi  incipi¬ 
unt  :  saepius  vero  pedetentim  obrepunt ;  adeo 
ut,  teste  Richerandio,  e  vulnere  illato  impli¬ 
citis  artus  porrecti  inter  dormiendum  aliquam- 
dui  prius  obriguerint,  quam  reliquae  morbi 
propositi  notae  supervenerint.  Medici  porro 
summa  fide  dignandi  spirandi  difficultatem,  et 
dolorem  pectoris,  qualis  inflammatum  pulmo¬ 
nem  insignit,  nonnunquam  antecessisse  edocu¬ 
erunt.  Flerisque  vero  pars  postica  cervicis 
initio  rigere  observatur  :  hic  rigor,  principio 
levis,  sensim  eo  ingravescit,  ut  caput  aegre 
nec  citra  molestiam  moveatur.  Eodem  fere 

tempore,  tittilatus  quasi  circa  radicem  linguce 
et  palatum  exasperat;  voxque  editur  alta,  gra¬ 
vis,  quaeque  sonitum  spelunca  exortum  simu¬ 
let.  Cibi  difficulter  vorantur  :  dolor  imae  parti 
ossis  pectoris  insidet,  exinde  ad  spinam  dorsi 
latus;  vellunturque  subinde  artus.  Musculi, 
quorum  est  maxillam  inferiorem  attollere,  de- 
mum  obrigere  coeperunt :  primo  levius,  unde 
homo  dentibus  frendet ;  pauloque  postea,  tam 
vehementer,  ut  maxillae  prorsus  figantur,  osque 
vix  aut  ne  vix  quidem  hiare  possit.  Hoc  ma¬ 
lum  Trismus  vocatur.  Aliquando  nulli  alii 
musculi  torquentur.  At  longe  frequentius 
rigores  latius  patent  et  gradati m  adauges¬ 
cunt:  eoque  increbrescunt,  ut  quarta  tertia- 
ve  quaque  horae  parte  accedant  ;  id  est  invi¬ 
cem,  modo  remissiones  fiant,  modo  acriores 
repetant;  haud  tamen  unquam  penitus  con¬ 
quiescant.  Tandem  in  oth^otovcv  abire  con¬ 
suerunt  ;  corpus  nimirum  retrahitur.  Oculi 
immoti  figuntur,  aliterve  aliis  torquentur: 
vultus,  rigore  jam  saeviente  praeter  naturam 
rubet  ;  fronte  simul  rugato ;  arteriae  inter 

haec  exiliter,  imparibus  intervallis  et  citius 
quam  fert  natura  micant  ;  imo  potius  tre¬ 
munt  ;  quae  antea  aequaliter  languide  duri  us¬ 
que  et  aliquanto  tardius  saluerint. 

iEger  simul  crebrius,  difficulter  et  inae¬ 
qualiter  spirat  ;  crura  perquam  tenduntur, 
nasus  acuitur  et  quasi  attollitur  ;  et  ora  adeo 
patescunt,  ut  tantum  non  ad  aures  utrinque 
pertineant;  quo  fit,  ut  risus  horridus  gigna¬ 
tur. 

Lingua  interdum  maxillis  interjecta  a  den¬ 
tibus  admodum  violatur.  Quinetiam  mus¬ 
culi  abdominis  subinde  intentius  rigescunt  ;  et 
brachia  quae  prius  integra-  fuerint,  vehemen¬ 
tissime  tenduntur;  aut  trunco  corporis  appli¬ 
cantur  arcta. 

Nunc  demum,  musculis,  quorum  est  corpus 
porrigere  et  flectere  contortis,  infelix  rectus  et 
rigidus  nec  retrahitur,  nec  prorsum  inclinatur. 
Aretseus  meminit  aurium  fibras  motrices  qui¬ 
busdam  eo  obriguisse,  ut  arrectae  fuerint,  lli- 
gore  tandem  decrescente,  motus  arteriarum 
et  spiritus  ad  integritatem  redeunt;  vultus 


DE  TETANO. 


7 


minus  turget ;  at  summum  animi  angorem 
praedicat.  Facies  lapsa  expallescit ;  oculi 
ut  antea  fixi  manent.  iEger  supinus  cubat, 
brachiis  intentis,  et  maxillis  immotis.  Neque 
*  tamen  vox  faucibus  prorsus  haeret ;  digiti  quo¬ 
que  paululum  moveri  possunt. 

Aliquando,  sed  raro,  et  aegerrime,  homo 
aliquantulum  cibi  potusque  vorat.  Artus 
persaepe  frigent,  et  summa  cutis  sudore  diffluit 
gelido.  Alvus  per  totum  malorum  decursum 
pigra  exiguum  reddit:  urina  modo  naturae 
convenienter,  alias  rufa  excernitur  ;  vel  etiam 
supprimitur,  aut  parca,  aegre,  nec  citra  cru¬ 
ciatum  insignem  emittitur.  Nonnullis,  ac¬ 
cessione  jam  torquente,  ex  improviso  et  mag¬ 
no  impetu  projicitur.  Vomitus  quibusdam, 
jam  malis  ineuntibus  crebro  vexat,  at  cito 
finiri  consuevit ;  nausea  autem  deest  ;  et  ho¬ 
mo  per  integritates  valde  esurit.  Carnes  ta¬ 
men  et  cibos  alios  opimos  vorare  et  conco¬ 
quere  nequit.  Unicis  farre,  amylo ,  pane  con¬ 
trito,  gefotma  et  quae  sunt  hujusmodi,  ex  facili 
acceptis  et  ventriculo  convenientibus. 

Miser  somno  dulci  et  alto  raro  perfruitur  ; 
noctu  dormitat,  rigore  accedente  mox  exper¬ 
gefactus. 

His  signis  vehementioribus  factis,  vires  di¬ 
labi  coeperunt ;  vultus  coarctatus  et  quasi  acu¬ 
tus  fere  exanimem  denunciat;  et  mors  exoptan¬ 
da  tantis  aerumnis  hominem  eripit.  Ab  ineunte 
rigore  usque  ad  extremum  spiritum,  aeger 
mente  illaesa  non  fere  delirat ;  at  intelligit, 
percipit,  reminiscitur  judicat :  et  jam  mori¬ 
bundus  eloqui  nititur.  Subinde  equidem,  fa¬ 
to  instanti,  delirare  incipit ;  et  quanquam  aeger 
revalescat,  tanti  tamen  et  tam  diutini  nisus 
fibrarum  motricium  efficiunt,  ut  omnes  animi 
et  corporis  actiones  turbatae  et  labefactae  per¬ 
stent.  Aliquibus  cutem  miliaria  efflorescere 
accepimus  ;  quam  rigor  an  medicamina  ingesta 
inferant,  minus  liquet.  Haec  morbum  jam  de¬ 
siturum  indicare  habetur,  aut  salutem  aut 
mortem  antecessura. 

Tetanus  frigore  oriundus  quarto  quintoque 
die  aggreditur.  Notae  eadem,  quae  aliunde 
prognatum  insigniunt,  invadunt ;  nisi  quod 

lingua  magis  sordet ;  arteriae  moventur  du¬ 
rius,  citius  et  plenius  et  ne  multa,  febricula 
urget,  die  circiter  tertio  quartove:  et  subinde, 
at  perraro,  delirium  plus  minusve  animum 
purturbat.  Haec  signa  quosdam  medicos  ad 
sanguinem,  icta  vena,  eliciendum  impulerunt; 
qui  non  raro  tunica  corii  simuli  obductus  pro¬ 
dit.  Tetanus  frigore  igitur  natus  cursum  eun- 
dum,  quem  vulnere  excitatus,  fere  explet ;  et 
non  minus  lethalis  est  :  quinque  aut  sex  dies 
perstat;  seriusque  aut  citius  finitur,  prout 
varient  corporis  indoles,  causae,  vires,  aetas  ; 
proutque  musculi  plures  aut  pauciores,  at- 

c. 

que  gravius  aut  lenius,  obrigeant. 

Incitatissimus  die  tertio  aut  quarto  ene¬ 
cuit;  remissior,  non  ante  decimum  aut  unde¬ 
cimum. 

Quanquam  angores  et  cruciatum  quaesitis¬ 
simos  Tetanum  stipare  dixerimus.  Blanius  ta¬ 
men  meminit,  cuidam  legato  militari,  quem 
cubitus  proelio  vulneratus  rigore  affecerit, 
animi  et  corporis  potius  jucunditatem,  quam 
molestiam  aut  dolores,  affuisse: 

B 

DE  CAUSIS  ABDITIS . 

Causje  abditas,  id  est,  corpori  aut  infixa*, 
aut  certe  quae  hominem  morbo  subeundo  so¬ 
lum  aptant,  non  eum  recta  excitant,  sunt 
praesertim,  coeli,  locorum,  aetatis  et  sexus  ra¬ 
tio.  De  quorum  singulis  pauca  ut  disputem, 
sequitur. 

j Ratio  Corii. — Qui  terras  sole  torrido  exustas, 
nimirum  circulo  aequinoctiali  propinquas,  et 
praesertim  Indiarum  utramque  accolunt,  ma¬ 
gis  quam  Europaei,  alii  ve  populi  polo  alterutri 
minus  distantes,  rigori  jpatent ;  silicet  procli¬ 
viores  sunt,  qui,  illatis  irritamentis,  eo  tor¬ 
queantur. 

Nec  ratio  obscura:  aestus  efficere  videtur, 
ut  illis  quam  his  contingant  genus  nervorum 
plus  sentiens,  et  fibrae  motrices  irritabiliores. 
Accepimus  sane  Lappones,  contra,  et  alias 
gentes  septentrioni  proximas,  eo  esse  pigros, 
inertes  et  hebetes,  ut  vulnera  acerbissima  do¬ 
lorem  non  moliantur.  Tanto  equidem  impe¬ 
rio  coeli  ratio  hunc  morbum  regit,  ut  in 

Britannia,  ceteris  paribus,  multo  potius  et 
crebrius  aestate  quam  hyeme  adoriatur  et 
valeat. 

TEtatis  Ratio. — iEtas  iniens  quam  media, 
haec  quam  senectus  proclivius  ad  hoc  malum 
corpus  humanum  reddit;  eo  forsitan  quod  fi¬ 
brae  motrices  pueris  quam  adultis,  his  quam 
senio  confectis  irritabiliores  contingunt :  hinc 
Infantibus  musculi  saepe  obrigent  ex  causis 
interioribus,  quas  adulti  impune,  certeve  ci¬ 
tra  Tetanum ,  subeunt.  Hi  contra  non  nisi 
vulnerati  aut  alii  irritamento  consimili  objec¬ 
ti  in  eum  incidunt.  (  ullenus  notat  Monti¬ 
colas  Caledonios  adultos  perraro,  persaepe 
jam  tenellos,  eodem  affligi  esse  solitos.  Ne 
igitur  multa,  corpus  irritabilius,  nervi  admo¬ 
dum  sentientes,  et  pueritia  aut  juventus,  po¬ 
tissimum  aliquem  rigori  adeundo  aptare  vi¬ 
dentur. 

•  « 

Sexus  Ratio. — Aretaeus  mulieres  Tetano 
opportuniores  esse  viris  contendit ;  eodemque 
tortas  frequentius  ad  sanitatem  reduci.  Cui 
tamen  viro  percelebri  usus  hodiernus  omnino 

adversatur;  nunc  enim  mares  prae  feminis  hoc 
morbo  conflictari  videntur.  Neque  latet  ra¬ 
tio;  viri  nimirum,  ob  negotia,  victum,  vitae 
genus  et  alia  ejusmodi,  noxas  excitatrices 
multo  frequentius  patiuntur.  Quod  si  mulie¬ 
res  causis  irritantibus  haud  minus  quam  viri 
objicerentur, procliviores, uti  conjicio, fierent; 

si  quidem  sensu  acutiori,  fibrisque  motricibus 

/ 

irritabilioribus  et  mobilioribus  natura  eas  do¬ 
naverit.  Nosse  quoque  juvat  iisdem  pro  ra¬ 
ta  parte  quam  maribus  nervos  esse  aliquanto 
grandiores.  Quinetiam,  graciles,  tenues  et 
macilenti,  prae  hebetioribus  et  obesis,  irrita¬ 
mento  illato,  Tetano  rigescunt :  partim,  quod 
genus  nervosum  segnius  his  conceditur;  par¬ 
tim,  quod  nervi  artuum  non  adipe  multo  ob¬ 
tecti,  sauciato  cuivis  ex  facili  dilacerantur. 
Quicquid  demum  vim  nervorum,  et  fibrarum 
motricium  innatam  acuit,  propensiorem  hornis 
nem  ad  malum,  quod  prosequor,  facit. 

DE  CAUSIS  EXCITANTIBUS. 

Causae  omnes,  quae  hanc  valetudinem  mo¬ 
vent,  quaecunque  sint,  nervis  et  fibris  muscu¬ 
lorum  irritandis,  vel  exasperandis,  eam  moli¬ 
untur.  De  irarum  praecipuis  jam  disputa¬ 
bo. 

Vulnera. — Vulnera  omnigena,  sive  belli  in¬ 
strumentis  sive  pugione,  acu,  aut  scalpello 
inferantur  propensos  Tetano  plectere  pos¬ 
sunt.  Maxime  vero,  siquid  praeacutum  ferra¬ 
mentum,  mucro,  sica  aut  acicula,  artum  pu¬ 
pugerit,  aut  dilaceraverit,  rigor  sequi  consue¬ 
vit :  pedesque  et  manus,  aut  eorum  digiti,  po¬ 
tius  quam  membra  grandiora,  sic  violata  hoc 
malum  arcessunt.  Aliquanto  rarius,  pars 
ferro  acuto  incisa,  hiatu  latius  patente,  huc 
spectat.  Hinc  in  aprico  est,  cur  frequenter 
rigeant,  quos  clavi  rubiginosi,  fragmenta  as¬ 
perrima  ferri,  ossis,  ligni  et  similia  tormentis 
bellicosis  arte  evoluta,  (praeter  mucrones  et 
acus  jam  relata)  vulneraverint;  quibusve 
globi  plumbei  tormentis  emissi,  gladiive  sca- 


14 


DE  TETANO. 


bri  et  quae  sunt  ejusmodi,  carnes  valde  divel¬ 
lerint. 

Quidam  contenderunt  vulnera,  qualia  de¬ 
scripsimus,  eo  Tetanum  progignere,  quod 
aliqui  nervorum  violentur  aut  pungantur: 
rem  interdum  ita  se  habere  veri  est  simile  ;  at 
se m per  nequaquam.  Interdum  enim  vulnus 
antea  sanescit,  quam  musculi  obrigere  inci¬ 
piant.  Quare  rigores  aliis  ocyus,  aliis  serius 
superveniant,  minus  constat:  aut  corporis  pro¬ 
prietas,  abave  quaevis  purturbatio  valetudi¬ 
nis  simul  urgens  efficere  potest  ut  noxa  illata 
tardiori  passu  Tetanum  lacessat.  Hunterus 
enim  recte  notavit,  duas  actiones  valetudinis 
adversae  genitrices  eidem  corpori  simul  incita¬ 
tas  esse  non  posse. 

Quod  ad  vulnera  acutis  instrumentis  facta, 
nempe  partem  alte  iateque  incisam,  scire  licet, 
morbum  propositum  incolas  regionum  Indi¬ 
carum  frequenter  aggredi  ;  si  quando  medi¬ 
cus,  aliqua  ex  causa  ejus  opem  desiderante 
scalpellum  iis  admoveat. 

Frigus. — Frigus  ex  improviso  illatum  noxae 

est  excitanti  praepollenti ;  ut  si  quis  jam  sudore 
perfusus  et  fervefactus  perflatui  objiciatur; 
aut  frigidario  se  committat,  aut  sub  dio  per- 
noctet,  soloque  humido  incumbat.  iEthiopes 
Jamaicenses  et  Antillani,  qui  crebro  hasce 
perpetiuntur  noxas,  prae  Candidis  aut  Euro¬ 
paeis  illuc  advectis.  Tetano  rigent. 

Cholera. — Choleram  hunc  morbum,  certeve 
Trismum ,  interdum  parire  verisimile  est ;  eum- 
que  exitiosissimum.  Quos  enim  illa  jam  oc¬ 
cisura  est,  iis  praeter  suras  rigidas  aut  convul¬ 
sas,  maxillae  paulo  ante  spiritum  extremum 
saepe  figuntur.  Gregorius  inter  praelegendum 
affirmat,  cuidam  puellae,  quam  vomitus  inter 
navigandum  cholera  torserit,  rigores  intentis¬ 
simos,  et  lethales  exinde  supervenisse. 

Irritamenta  meatui  alimenti  inhcer entia — Ver¬ 
mes  aliaeque  noxae  irritatrices  interiores  ali¬ 
quando,  sed  rarius,  quam  supra  comprehensae 
causae.  Tetanum  cieverunt.  A  Gregokiq  ac¬ 
cepimus,  quendam  in  India  Occidentali,  nu¬ 
ce  pinea  integra  vorata,  dum  febrem  malignam 

antea  passus  jam  revalesceret,  protinus  Em° 
prostholono  riguisse. 

Apud  librum,  cui  nomen,  c<  Edinburgh 
Medical  and  Surgical  Journal  *”  Abercroai- 
bius  perhibet  hunc  morbum  interdum  e  me¬ 
dulla  spinae  laesa  aut  vitiosa  exoriri :  eamque 
sententiam  summa  auctoritate  fulcire  nixus 
est,  in  hunc  finem  citatis  Hoffmanno,  Lud- 
vigio,  Lieutaudio,  Burserio,  Fernelio  et 
Belfingero.  Recte  an  secus  judicaverit, 
incertus  haereo.  Conjicio  tamen  partem  ge¬ 
neris  nervosi  affectam  multo  potius  artus  in¬ 
feriores  resoluturam,  quam  rigores  genituram. 
Ubi  domi  in  India  Occidentali  habitarem, 
mihi  contigit  tenellum  novisse,  cui  Para¬ 
plegia  Tetanum,  exceperit ;  nec  vero  spinae 
medulla  laesa  rigorem  attulerat.  Contra  par¬ 
ticula  lignea,  quae  ungui  supposita  pollicem 
pedis  altius  pupugerit,  cieverat.  Nono  die  post 
eum  casum,  Opisthotonos  eo  saeviit,  ut  corpus 
pene  arcum  vel  dimidiam  partem  circuli  retu- 


*  Vide  No.  53. 


DE  TETANO. 


17 


Ierit,  vertice  capitis  et  calcibus  pedum  unicis 
lecto  innixis.  Biduo  exacto,  accessit  Para¬ 
plegia  :  tum  sensim  mala  inclinari  coeperunt. 
Resolutio  equidem  artuum  duodecim  menses 
permansit ;  dein  pedetentim  abiit.  Hic  in¬ 
fans  quantum  scio,  secunda  nunc  valetudine 
perfruitur.  Conjicio  hic  spinae  medullam 
fortuito,  dum  corpus,  urgente  rigore  quaesi¬ 
tissimo,  arcuaretur,  violatam  fuisse,  indeque 

r 

exortam  Paraplegiam ;  nec  aliunde  spinae 
malum  enatum  esse,  neque  habitum  hujus 
vitiosum  aut  antecessisse,  aut  aliquid  operae 
ad  rigorem  arcessendum  contulisse. 

Imitatio. — Medici  observarunt,  quosdam  con¬ 
spectis  aliis  obrigentibus,  illico  ipsos  labo¬ 
rasse  ;  praesertim  si  eodem  tempore  vulnerati 
aut  quoquo  modo  violati  fuerint.  Pari  ratione, 
res  est  notissima  Epilepsiam  et  Hysteriam  in¬ 
gentem  hominum  multitudinem  corripuisse  \ 
aliquo  scilicet  jam  convulso,  adstantes  alios, 
irritabiliores  modo  sint,  protinus  et  perinde 
convulsos  esse  factos,  quasi  isti  morbi  pesti¬ 
lentes  essent.  Mens  scilicet,  conspecto  Teta* 

nlco ,  Epileptico  aut  Hysterica ,  subito  timore 
perculsa,  facit  ut  statim  nervi  et  fibrae  motri- 
ces  actiones  haec  mala  genituras  subeant. 
Hinc  constat,  uti  Blanius  edocuit,  quare  apud 
milites  et  nautas  ex  praelio  sauciatos  Tetanus 
potissimum  increbrescat,  si  valetudinariis  et 
navibus  conclusi,  et  conferti  sint. 

Denique,  auctores  meminerunt  animi  mo¬ 
tus,  menstrua  suppressa  aut  retenta,  venas 
alvum,  & c.  nimium  vacuefacta,  Podagram  Re¬ 
trocedentem,  et  febres  malignas  Tetanum  pe- 
perisse. 

DE  PROGNOSI. 

Quam  paucissima  spem,  metum  fere  omnia 
hic  incutiunt ;  longe  saepius  medicus  cogitur 
fateri  rigoris  impetum  arte  salutifera  potiorem 
esse.  Quum  vero  non  quisque  Tetano  im¬ 
plicitus  succumbit,  medici  est  nec  praeter 
modum  terreri,  nec  desperare  consilii  ino¬ 
pis  ;  sed  contra  summa  ope  niti,  et  mature 
agere. 

Quidam  scribunt,  eo  tutiorem  esse  aegrum. 

quojam  diutius  rigor  traxerit :  #  Celsus  notat 
quemque  salvum  esse,  qui  ad  diem  xivtum  vixe¬ 
rit.  Quod  tamen  perpetuum  non  est.  PARRiust, 
medicus  Bathoniensis  praedicat,  eum  fere  sem~ 
per  salutem  recepturum  esse,  cui  die  quarto 
aut  quinto  arteriae  non  eo  usque  concitentur, 
ut  centies  aut  centies  et  decies,  intra  sexages¬ 
imam  horae  partem,  saliant :  cui  vero  die  pri¬ 
mo  centies  et  vicies  moveantur,  eum  in  prae» 
cipiti  versari,  vix  non  moriturum.  Quo  passu 
citiori  signa  irruant,  quoque  incitatiores  sint 
rigores,  eo  maturius  instat  fatum  t.  Rojbinso- 
nus  asserit  aethiopi  cuidam,  manus  pollice 
sauciato,  protinus  Trhmum  acerrimum,  et 
mortem  evenisse. 

Cui  accessio  lentior  contigerit,  et  tres  qua- 
tuorve  dies  non  nisi  musculi,  quorum  est 
maxillam  attollere,  contrahuntur,  nec  fortiter; 
cuique  venter  non  praeter  naturam  durus  est, 
nec  alvus  pigerrima:  cui  cutis  sudore  tepido 
lenique  madet ;  quique  noctu  bene  dormit, 

„  *  Lib.  IV.  cap.  111. 

t  Cases  of  Tetanus  and  Rabies  Coxitageosa,  p.  18. 

J  Praelect.  Prof.  Gregory. 

eum  in  bona  esse  spe  ;  et  medico  rite  curante 
ad  sanitatem  iri  perductum,  manifestum  est. 

Spes  contra  nulla  elucet,  si  quem  rigor 
gravis  et  subitus  vellat;  si  musculi  cervicum, 
dorsi  et  ventris  insigniter  rigescant ;  si  dolor 
acutus  et  angor  ab  osse  pectoris  ad  spinam 
dorsi  feratur;  si  venter  quasi  ligneus  non  digi¬ 
to  cedat ;  et  hoc  imposito,  extemplo  musculi 
cervicum,  maxillarum  veluti  irritamento  iis 
admoto,  torqueantur;  si  demum  cibus  aut  po¬ 
tus  ori  adhibitus  eosdem  motus  abnormes 
pariat.  Constat  periturum,  quem  hujusmodi 
mala  plectant. 

Tetanus ,  alimenti  meatu  irritato  ortus,  quam 
celerrime  enecare  solet:  eo  fortasse,  quod 
hinc,  nisi  valetudine  imbecilla,  et  fibris  per¬ 
quam  irritabilibus  enasci  nequit, 

DE  CAUSA  CONTINENTE. 

Irritabilitas  apud  medicos  dicitur  esse, 
ea  vis  fibrarum  motrieium  propria,  qua  irrita¬ 
mento  aut  stimulo  admoto,  se  contrahunt. 
Tetanus  contractione  aucta,  nimia,  vel  incitata 

continetur:  causa  abdita  praecipua  est,  fibrae 
plus  aequo  irritabiles :  causa  evidens,  vel  ex¬ 
citans,  quodvis  irritamentum  insolitum. 

DE  DIAGNOSI . 

Interdum  Hysieria,  Ilypochondriasis  et  Cho¬ 
rea  saevissima  Tetanum  mitiorem  simularunt. 
Attamen  perraro  pentior  rei  medicae  hic  er¬ 
rabit. 

Spasmus  Tonicus  et  Clonicus  sane,  vel  Rigor 
et  distentio  nervorum,  uti  apud  Latinos  nomi¬ 
nantur,  tam  profecto  inter  se  affines  sunt,  ut 
exempla  rigoris  morbum  comitialem  secuti 

i  ■ 

literis  tradita  fuerint.  Imo  vero  plures  Te¬ 
tanicorum,  membris  demum  convulsis,  perie¬ 
runt.  Gregorius  inter  praelegendum  enar¬ 
rare  solet,  sibi  inter  curandum  contigisse  se¬ 
mel  Epilepticum  puerum  videre,  cui  tandem 
rigor  supervenerit ;  eique  maxillas  immotas 
fuisse,  salutem  tamen  rediisse* 

Nec  vero  discernere  difficile  erit.  Quem 
Epilepsia  torquet,  is  ex  improviso  sensus  ex¬ 
pers  aut  stupens  concidit.  Tetanus  non  ani- 

mi  vires,  non  sensus  hebetat,  et  pede  lentiori 
invadit:  nec  unquam  delirium,  nisi  jam  morte 
instante,  premit.  Lucis  aliquantum  etiam  af¬ 
ferent  aetatis,  indolis  ratio  et  alia  ejusmodi  ;  ut 
de  musculis  hic  rigentibus,  illic  exagitatis,  si¬ 
leatur. 

QUJE  CORPORIBUS  SECTIS  PATEFIANT. 

AEgro  jam  defuncto  musculi  aliquamdiu  ri¬ 
gidi  perstant,  et,  uti  nonnulli  profitentur, 
tardius  paulo  solvuntur,  et  putrescunt.  Epi¬ 
glottis  et  Aspera  Arteria  notas  inflammationis 
praegressae  sibi  praetulerunt:  hujusque  mem¬ 
brana  intima  erubuit  praeter  solitum,  maxime- 
que  ubi  in  ramos  diducitur,  pulmonem  initura. 
Pharynx  et  gula  angustiores,  quam  fert  natu¬ 
ra,  repertae  sunt:  earumque  membrana  inti¬ 
ma,  Larreio  testante,  inflammata  fuisse  ap¬ 
paruit;  subindeque  pituita  rufa,  aut  flava  et 

« 

visci  da  obducta  fuit.  Non  raro  ventriculus 
notas  similes  exhibuit:  semel  equidem  praeter 
modum  coarctatus  esse,  pituita  flava  simul 
faciem  interiorem  tegente,  fertur:  Venter 

spiritu  intumuit:  intestina  saepius  inflamma¬ 
tionem,  et  hic  illic  ipsam  gangraenam,  subiisse 
conspiciuntur.  *  Morisonus  medicus  Dema- 
rarianus  retulit  uni,  quem  Tetanus  occiderit, 
Coeeum  et  Colon  intestina  pene  sphacelo  ruis¬ 
se  ;  utrumque  sorde  pessima  et  flava  opple- 
tum.  Haec  vero  aeri  circumfluo  objecta  se¬ 
mel  effervescere  inventa  est.  Semel  omentum 
membranae  pellucidae  speciem  sibi  induit, 
adipe  penitus  resorpto.  Reliqua  viscerum 
abdominis,  jecore  equidem  excepto,  quod 
nonnunquam  vitiosum  fuit,  integra  esse  con¬ 
suerunt.  Quae  pectore  continentur,  nihil  se¬ 
cus  atque  natura  instituit,  ostendunt;  nisi 
quod  cor  exilius  solito  extitit,  rigore  scilicet, 
qui  periturum  anxerit,  nondum  soluto.  Etsi 
raro,  nisi  exactis  circiter  horis  xv.  ex  quo 
aeger  spiritum  extremum  emiserit,  cadaver 
patefactum  fuerit,  columnae  tamen  carneae  per¬ 
quam  durae  et  rigidae  fere  apparuerunt.  Ve¬ 
sicam  urinae  accepimus  modo  coarctatam  fu- 

/ 

isse,  solitoque  crassiorem ;  praesertim  circa 


*  Treatise  on  Tetanus, 

partem  superiorem.  Sanguis  resolutus,  non 
coactus  conspicitur;  veluti  in  corporibus  hu¬ 
manis  aut  belluinis  Jove  tonante  subito  ab¬ 
sumptis.  Denique,  cutis  paulo  post  mortem 
interdum  maculis  coeruleis  efflorescit. 

DE  CURATIONE. 

Duo  consilia  exequenda  omnia  fere  medi¬ 
cinae  auxilia  hic  utenda  amplectuntur :  haec 
vero  sunt. 

I.  Rigorem  quam  primum  solvere. 

II.  Morbo  ingravascente,  vires  dilapsas  eri¬ 
gere. 

Haec  consilia  proposui,  opinioni  Rushia- 
nae  nequaquam  assensus :  perperam  enim,  me 
judice,  ille  medicus  Tetanum  viris  fractis 
vel  labefactis  oriri  contendit ;  ideoque  reme¬ 
diis,  quae  roborent  et  stimulent,  esse  debellan¬ 
dum.  Potius  eos  recte  judicasse  opinor,  qui, 
malis  jam  ineuntibus,  corpus  vacuefaciendum 
et  sedandum  opinantur  :  nec  dubitari  potest 
quin  vires  nervorum  et  fibrarum  motricium 
liic  admodum  incitentur:  quid  enim  clarius 

est  quam  illud,  actionem  intentiorem  conci¬ 
tatas  vires  insignire?  Saepenumero  porro 

m 

rigor  validissimos  et  sanissimos  mox  invadit, 
si  vulnus,  aliamve  causarum  evidentium  per¬ 
pessi  sint;  quod  sententiae  Rushiana:  pror¬ 
sus  contrarium  est.  Non  igitur,  me  judice, 
prius  roborantia,  et  stimulantia  danda,  quam 
rigore  diutino  vires  tandem  conciderint. 

I. — 1.  Quo  solvatur  rigor,  varia  auxilia 
medicina  pollicetur :  Quantumcunque  haec 
invicem  discrepent,  convenit  ea  ad  duo  capita 
referre  :  quaedam  nimirum  vorantur  ;  alia  sum¬ 
mae  cuti  adhibentur.  De  hisce  principio  dis¬ 
putandum. 

Detractio  Sanguinis. — Vena  feriretur  necne, 
nequaquam  inter  medicos  convenit :  quidam 
hoc  remedium  juvare,  alii  nocere  existima¬ 
runt.  *  Hillarius  Barbadensis  sanguinem 
unquam  eliciendum  negat,  nisi  signa  inflam¬ 
mationis  accedant,  f  Crossius  contra,  exem¬ 
pla  venae  utiliter  sectae  enarravit.  Inter  duos, 

*  Hillary  on  Diseases  of  Barbadoes,  p.  337-238. 

I  Lond.  Med.  and  Physic.  Journal,  No.  21 5,  p.  19* 

ut  accepi,  aegros  curandos,  ter  quaterve  venas 
vacuefecit ;  singulisque  vicibus,  maxillarum 
resolutio  missum  sanguinem  excepit;  aegri- 
que  demum  revaluerunt.  Abercrombius  etiam, 
vir  mihi  amicissimus,  medicusque  spectatissi¬ 
mus,  persaepe  ejusdem  remedii  ope  mala  om¬ 
nia  sustulit.  Tanta  auctoritate  fretus,  ipsa- 

que  morbi  natura  in  animo  habita,  asserere 

v  + 

haud  dubitabo,  venas  inter  principia  deplen¬ 
das  esse:  minime  autem,  confirmatis  malis : 
corpus  enim  tam  vehementi  incitatione  diu¬ 
tina  serius  ocyus  labefactatur  et  conteri¬ 
tur. 

Tepidarium. — Olim  medici  tepidario  princi¬ 
pi  in  Tetanum  auxilio  confidere  soliti  sunt ; 
quod  tamen  nunc  pene  obsolevit.  Heberdeno 
aliquando  enecuisse  videtur  ;  mihimet  quoque 
accidit  Tetanicum  in  India  Occidentali  con¬ 
spicere,  qui  paulo  postea  mortuus  sit,  quam  in 
Balneum  descenderit.  IJsu  itaque  et  ratione 
nixus,  ablegandum  esse  tepidarium  conjicio. 
Quomodo  noceat,  incertus  haereo ;  fortasse, 
quod  calor  vi  sua  /incitatrici  rigores  inten¬ 
dit. 

Frigidarium,— Novum  non  est,  frigidarium 
ad  rigores  solvendos  ministrari.  *  Hippocrates 
ipse  eodem  usus  est;  plura  dein  secula  desue¬ 
tum  fiebat,  non  nisi  a  recentioribus  revoca¬ 
tum.  Veri  simile  est,  non  rationem,  sed  te¬ 
pidarium  inutiliter  admotum,  nostrates  ad 
frigidarum  experiendum  impulisse  :  Quod 
usu  valentissimum  comprobarunt.  Nemo, 
quantum  scio,  medicorum  idem  expertus  non 
permagni  aestimat;  rigorem  solvere  videtur, 
partim  genere  nervoso  derepente  concutien¬ 
do  ;  partim  refrigerando,  id  est,  incitamento 
tollendo.  Opitulatur  quoque,  eo  quod  sudor 
adhibitum  sequitur,  postea  dormiendi  cupi¬ 
ditas.  At  vero  lugendum  hasce  notas  felices 
brevi  finiri:  rigores  enim  renati  somnos  ce¬ 
leriter  fugant ;  nec  raro,  quanto  saepius  frigi¬ 
dario  usi  fuerimus,  tanto  minus  pollere  con¬ 
suevit.  Clutterbuckius  f  refert  se  aquam  fri¬ 
gidam  cuidam  inter  initia  utilissime  affudisse  ; 
sed  idem  remedium  postea  summum  crucia¬ 
tum  circa  praecordia  movisse  ;  adeo  ut  praeter- 

*  Vide  Aph.  21..  lib.  5. 

t  - — -  Lond.  Med.  and  Phy  sic.  Journal,  No«  19. 

mittere  opus  fuerit.  Clarkius  #,  medicus  Do- 
minicensis  nunquam  aegris  ejus  ope  succurrit; 
Alii  contra,  t  Wrightius  Jamaicensis,  et  t  Ja- 
cobus  Currius,  medici  praeclari,  ei  pene  uni¬ 
co  auxilio  fisi,  rigores  acerbissimos  device¬ 
runt;  quod  insuper  aegris  jucundissimum  re- 
pererunt.  Ita  autem  frigidarium  adhiben¬ 
dum  :  aegrum  amplissimo  dolio  insidere  opor¬ 
tet  ;  tunc  ei  pene  nudato  multum  aquae  per¬ 
quam  frigidae  ex  alto  affundenda  ;  idque  ex 
improviso  fieri  debebit.  Hisce  exactis,  aeger 
subducendus,  et  pannis  linteis  penitus  deter¬ 
gendus  ;  postea  lectulo  committendus,  stra¬ 
gulis  laneis  circumdatus.  Huc  bene  accedit 
modus  opii  aliquanto  largior  ingestus. 

Artus  Compressi . — Nonnulli  artum  saucia¬ 
tum  instrumento,  cui  nomen  “  Tourniquet"’ 
fortiter  opprimere  soliti  sunt.  Hoc  semel 
factum  esse  didici;  ubi  medicus  timore  per¬ 
culsus,  ne  motus  sanguinis  inde  impeditus 
noceret,  instrumentum,  quod  memini,  paulo 
postea  dimovit :  aeger  huic  curationi  objectus, 

*  Vide  Treatise  on  the  Yellow  Fevei%  p.  132. 

t  ? - Lond.  Med.  Observat,  and  Inquir.  tom  6.  p.  144. 

f  — —  Med.  Reports,  tom  1.  cap.  13. 

absumptus  est;  morbus,  au  remedium  jugulave¬ 
rit,  ignoro.  Parum  ei  fidei  habendum  conjicio. 

Frictio. — Multi  cutem  summam  unguento 
hydrargyri ,  opio  liquato,  et  similibus  medica¬ 
mentis,  illini  et  infricari  jubent.  Quae  quo¬ 
niam  vorari  etiam  consuerunt,  paulo  infra  de 
iis  disserere  in  animo  est. 

2. — Sequitur,  ut  ad  remedia  ingerenda 
transeam. 

Alvi  Purgantia . — Alvum  exinaniendam  esse 
omnes  fere  confitentur;  siquidem  satis  jam 
innotuit  ventriculum  et  intestinum  turbata, 
aut  fontem  esse  malorum  praecipuum,  aut  cer¬ 
te  ea  quam  plurimum  exasperare.  *  Hamilto- 
nus  permulti  alvi  purgationem  facit ;  perpau¬ 
ci  profecto  eam  abjiciunt ;  e  quibus  praepollet 
HiLLARiust  ;  quo  curante,  perniciem  semper 
tulit.  Multi,  uti  suspicor,  interest,  ut,  morbo 
ineunte,  dejectionem  acerrimam  medicamen¬ 
tis  moveamus:  et  postea  alvum  leniter  solva¬ 
mus  ;  sic  ut  quotidie  semel  aut  bis  descendat. 
Pigra  enim  et  sorde  referta  gravi  erit  irrita- 

*  Vide  Observations  on  Purgative  Medicines.,  p.  175. 
f  —  Diseases  of  Barbadoes,  p.  237. 

mento;  omnes  notas  malas  alituro.  Brtggius, 
medicus  apud  Liverpool  spectatus  de  alvo 
Tetanicis  solvenda  scripsit:  medicamentaque 
huc  idonea  vi  rigoris  tollendi  propria  pollere 
existimat:  enarrat  scilicet  eadem  mature  et 
acriter  concessa  unum  eo  expediisse,  ut  dolor 
acerbissimus,  qui  imam  ossis  pectoris  partem 
infestaverit,  non  accesserit  :  idem  auctor  me- 

'  r 

minit  se  ejusdem  auxilii  ministerio,  persaepe 
Gastrodyniam ,  opio  nihil  adjuvante,  fugasse; 
nec  ullus  dubitat,  quin  aeger  ante  dictus,  unice 
fere  propter  alvum  vacuefactam  revaluerit. 

Vomitus. — Quidam  ventriculum  vomitu  arte 
illato  solicitant,  quo  pituita  ista  sordida  et  fla¬ 
va  expediretur.  Mala  quodammodo  exinde 
levari  posse  opinor;  non  autem  rigores  vomi¬ 
tui  cessuros.  Perdifficile  est  eundem  solitis 
medicamentis  movere:  fertur  sane  quinque 
grana  Sulphatis  Zinci  binis  granis  Sulphatis 
Cupri  adjecta  citra  vomitum  ei  ingesta  fuisse, 
cui  granum  unicum  opii  concessum  nauseam 
et  Capitis  dolorem  induxerit. 

Sudoras  Moventia. — Sudoris  quoque  cientia 

*  Vide  “  Med.  and  Surgical  Journal,”  No.  1 23. 

profuisse  feruntur.  Lathamus  *,  qui  Tetano 
vexatos  exinaniri  et  laxari  oportere  existimat, 
haec  remedia  permulti  facit.  Hic  auctor  con¬ 
tendit,  bis,  se  curante,  oxydum  antimonii  cum 
phosphate  Calcis  et  Pulverem  Ipecacuanhee  Com¬ 
positum  opis  multum  praebuisse.  Hujus  grana 
decem,  initio  tertia,  dein  qnarta  quaque  hora, 
citra  somnum  aut  dormiendi  cupidinem  induc¬ 
tum,  ingessit  Quantacunque  fide  hic  medi¬ 
cus  spectatissimus  dignandus  sit,  me  tamen 
judice,  Tartras  Antimonii  et  Potassee  potius  et 
valentius  fuisset :  duo  enim  soli  e  quinque  Te¬ 
tano  aegrotis,  ita  curatis,  id  est,  duo  qui  medi¬ 
camina  relata  devorassent  revaluere:  nec  nisi 
unicus  eorum  Pulverem  Ipecacuanhee  composi¬ 
tum 'Sumpserat ;  idemque  ad  sanitatem  rediit. 
Multo  pauciores  pro  rata  parte  ex  Tetanicis 
hodiernis  ad  integram  valetudinem  revocari 
solent.  Conjicio  simul  tantulos  modos,  tam- 
que  crebro  datos,  Tartratis  Antimonii  et  Potas- 
sce ,  ut  nausea  pene  assidua  cieatur,  plurimum 
levaminis  polliceri:  nauseam  scilicet,  vi  sua 

*  VideLond.  Med.  and  Phy  sic.  Journal,  No.  179^  p.  73. 

sedatrice,  rigorem  soluturam  ;  id  porro  medi¬ 
camentum  sudorem  simul  moturum. 

Opium. — Opio  prae  omnibus  medicinae  aux¬ 
iliis  medici  fisi  sunt :  quod  si  quando  spem  lu¬ 
sisse  videatur,  id  nequaquam  huic  praepollen¬ 
ti  remedio,  sed  rigori  ipsi,  medicinae  summa 
ope  validiori,  vitio  vertendum.  Proinde,  mul¬ 
ti  ex  hodiernis  opium  adhuc  summa  prose¬ 
quuntur  laude,  et  potestate  quaesitissima  rigo¬ 
ris  laxandi  praeditum  opinantur :  eoque  inter¬ 
dum  inutile  extitisse  ducunt,  quod  non  satis 
ejus  datum  fuerit.  Inter  hos,  *  Tauni  onus 
Londinensis,  et  alumnus  ejus  Reidius  amplis¬ 
simas  ejus  copias  aegris  praeceperunt.  Ille 
uncias  duas  Tinctura ?  Opii  intra  viginti  qua- 
tuor  horas  ministrare  solitus  fuit ;  hic  vero, 
dictu  vix  credibile !  profitetur  se  intra  bidui 
spatium,  quadringenta  grana  opii  concreti 
Tetanico  cuidam  ingessisse  ;  et  eidem,  intra 
dies  quinque,  mille  et  quatuordecim  :  aegrum- 
que  exinde  revaluisse. 

*  Lond.  Med.  and  Pliysic.  Journal,  No.  21 9.  p.  271-374-* 

Vardius*  qui  multa  experimenta  ad  opii 
actionem  statuendam  a  se  instituta  literis 
mandaverit,  summam  cutem  opio  liquato  fri¬ 
care,  aut  adipe  oleove  misto  illinere,  quam 
idem  ventriculo  committere,  mavult  ;  et  quin¬ 
que  exemplis  prolatis  hanc  utendi  ejus  ratio¬ 
nem  comprobare  nititur.  Quatuor  horum 
aegrotantium,  opio  ita  ministrato,  salvi  facti 
sunt:  confitetur  autem  hic  auctor  alia  quoque 
medicamina  praecepta  fuisse  ;  parumque  va¬ 
luisse.  Quantacunque  fides  huic  medico  ex¬ 
imio  debeatur,  certe  non  exigua  (quippe 
qui  opn  vires  et  dotes  periculis  quam  pluri¬ 
mis  institutis  indagaverit)  valde  tamen  suspi¬ 
cor  longe  pluris  eum  aequo  opium  summae 
cuti  adhibitum  aestimare.  Alii  enim  nequa¬ 
quam  Yardio  assentiuntur :  neque  sane  in 
rationem  ab  eodem  prolatam  jurare  possum. 
Opium  nimirum  eo  ingerere  nonvult,  quod 
efficit,  ut  nervi  fibraeque  intestini  et  ventri¬ 
culi  motrices  necnon  cordis  et  arteriarum  jam 

*  Lond,  Med.  and  Phy  sic.  Journal,  No.  64.  p.  539 , 

hebetia  et  pigra,  magis  torpescant ;  contra,  ut 
musculi  artuum,  id  est,  qui  mentis  imperio 
obsequuntur,  quos  medici  est  sedare,  conci¬ 
tentur.  Quinetiam,  hoc  medicamentum  su¬ 
mendum  negat;  quod  Tetano  plexi  omnia  dif¬ 
ficulter,  nec  citra  ingentem  angorem  et  cru¬ 
ciatum  vorant :  ideoque  nihil  omnino  ven¬ 
triculo  tradendum  contendit.  Fieri  potest 
equidem,  Vardium  recte  judicasse  :  illud  certe 
convenit,  rationem  ab  eo  propositam  mihi  pror¬ 
sus  alienam  videri.  Auctores  quoque  praecla¬ 
ri  varia  medicamina,  praesertim  ventriculo 
et  alvo  solicitandis  accommodata  impune  et 
utiliter  ingesserunt.  Illa  pitiuta  fiava  et  acris 
qua  persaepe  ventriculus  inquinatur  et  grava¬ 
tur,  ejicienda ;  haec  intestino  expediendo  et 
vacuefaciendo,  multum  levaminis  attulerunt. 
Flue  accedit,  Lathamum,  medicum  specta¬ 
tissimum  affirmasse,  quendam  Tetanicum ,  ip¬ 
so  curante,  desiderio  perinsigni  horam  expec- 
tare  solitum  esse,  qua  medicamina  devorari 
oporteret ;  quanquam  inter  sumendum  gra¬ 
vem  cruciatum  perpeteretur :  unde  conspi- 

cuum  est,  eadem  jam  sumpta  haud  parum  opi¬ 
tulata  esse  ;  dolores  scilicet  et  rigores  conso¬ 
pivisse.  Hisce  omnibus  perspectis,  op  nio 
Vardiana,  ni  fallor,  abjicienda  ;  et  opium  utro¬ 
que  modo  concedendum. 

Hoc  praesertim  memoratu  et  cognitu  dig¬ 
num  est,  copias  immanes  hujus  succi  concre¬ 
ti,  quales,  integra  valetudine,  necem  alicui 
adsciserent,  Tetano  plexis  perperam  datas 
fu  isse ;  id  est,  non  solitos  ejus  effectus  intu¬ 
lisse.  Cur  genus  nervosum  actionem  opii 
non  sentiat,  (u  mihi  ita  eloqui  liceat)  quadam 
ex  parte  latere  videtur.  Suspicor  profecto 
■  incitationem  quaesitissimam  fibrarum  inotri- 
cium  causam  esse  hujus  rei  singularis.  Siqui- 

/  V. 

dem  rigor  musculorum  non  nisi  actio  abnor¬ 
mis  et  concitata  est,  fibras  motrices  justo  irri¬ 
tabiliores  esse  praedicet  necesse  est :  ex  omni¬ 
bus  autem  dotibus  miris,  quibus  opium  prae¬ 
ditum  est,  haec  praepollet:  vis  nempe  eu  per¬ 
magna,  qua  omnes  fibras  motrices  minus  ir¬ 
ritabiles  reddit.  Opii  actionem  hic  fuso  ser¬ 
mone  prosequi  alienum  foret :  constat  tamen 

ex  jam  relatis,  largissimo  opii  modo  cuivis 
Tetanico  opus  esse,  quo  vires  ejus  pateant; 
eo  quod  hic  succus  potens  irritabilitate  (ri¬ 
gentibus  valde  aucta)  minuenda  rigores  et 
distentiones  solvit.  Ob  causam  fortasse  non 
absimilem,  insania  torti  coelum  pruinosum, 
aut  frigus  intentissimum,  unde  sani  cito  pe¬ 
rirent,  impune  sustinent :  vi  scilicet  nervorum 
et  musculorum  tantum  erecta  ut  aegerrime 
sedari  posset. 

Aicotiana  Tabacum. — Praeter  alia  bene  mul¬ 
ta  rigori  solvendo  idonea,  quae  medici  excogi¬ 
taverint,  de  Aicotiana  Tabaco  non  silere  opor¬ 
tet.  Nullum  sane  omnium  hujusmodi  medi¬ 
caminum  non  persappe  spem  invicem  cievit  et 
felellit:  et  lugentes  fateri  cogimur  ea  omnia 
nimis  frequenter  impetui  hujus  morbi  diris¬ 
simi  cedere.  Nobis  tamen  videtur  folia 
hujus  plantae  aliquantum  auxilii  polliceri :  eo- 
que  potius,  quod  medici  eadem  magna  ex  par¬ 
te  praetermisisse  apparent ;  qua  re  et  acie  im¬ 
mani  hujus  medicaminis  perspectis,  non  illico, 
liti  opinor,  abjiciendum  est ;  at  saltem  >  dili- 

genter  experiendum.  Nonne  igitur  sperare 
licet,  aquam  tepidam  eo  imbutam  aut  fumos 
eo  exusto  oriundos,  per  alvum  infusos  prae 
facultate  sedatrice  insigni  adjuturos  esse. 
Conjicio  saltem  hanc  plantam  a  perito  et  cau¬ 
to  ministratam,  plus  opis  quam  e  plumbo 
praeparata,  et  minus  pernicii,  esse  laturam. 

Haud  ignoro  quosdam  negare  nicotianam 
in  quosdam  alios  morbos  spasmo  genitos 
utendam  esse  :  nec  vero  desunt  viri  summae 
fidei,  qui  eam  in  hos  ipsos  valentissimam  de¬ 
cantaverint. 

Persaepe  Hernia  vexatos  ea  data  admodum 
expeditos  cognovi :  nec  ullos  dubito  quin  Te¬ 
tanicos  etiam,  si  rite  cautaque  manu  admo¬ 
veatur,  liberatura  nec  aliquid  laesura  sit.  Mi¬ 
nime  equidem  ei  soli  innitendum  ;  herique  po¬ 
test  ut  crebrius  praecepta  non  leviter  noceat. 

/Ilealia, —  Medici  Germanici  hinc  paucis 
annis  alcalibus  uti  consuerunt.  Stultzius  # 
Suabiensis  primus  omnium  animos  medicorum 


*  Lond.  Med.  and  Physieal  Journal,  No.  101.  p.  94. 

huc  advertit;  ex  unaque  re  observata  satis 
simplici  haec  remedia  profutura  deduxit: 
Humboldtius  scilicet,  apud  librum  de  nervis 
conscriptum,  edocuerat,  fibras  nervosas  vicis- 
sim  opio  liquato  et  Carbonate  Potcissce  infectas, 
quinquies  aut  sexies  ex  perquam  sentientibus 
et  irritabilibus,  penitus  resolutas  et  hebetes 
esse  factas.  Hoc  fretus  experimento  Stult- 
zius  alcalia  profectura  credidit.  Carboneis  Po- 
teissce  et  opium  vicibus  alternis  ingemit:  quae 
curatio  apud  Valetudinaria  Germanica  respon¬ 
dit.  JEgrl  fuerunt,  qui  intra  horas  viginti  qua- 
■  tuor,  frustra  opii  grana  triginta  sex  ingurgita¬ 
verint,  at  postea  acceptis  granis  decem,  si 
prius  Carbonas  Potassce  voraverint,  ad  salu¬ 
tem,  rigore  laxato,  reducti  sunt. 

Denique,  tanta  auctoritate  impulsus  asse¬ 
rere  haud  dubitabo  opium  alcalibus  adjunctum 
utile  fore. 

Moschus . — Nonnulli  laudibus  eximiis  mos - 
chum  prosecuti  sunt :  at  semper  opium  ei  adji¬ 
ciunt  ;  unde  totas  vires  ejus  medicaminis  com¬ 
positi  derivari  verisimile  est. 

Castoreum .- — De  Castoreo  idem  quod  de  Mos¬ 
cho  dicendum.  Aretaeus  primus  eo  usus 
est;  Gregorius  hoc,  moschum^  Ferulee  Assa - 
Fcetidce  gummi  resinam ,  Camphoram ,  et  alia 
spasmi  solventia,  quae  oleant,  aut  sapore  acri 
os  offendant,  non  nisi  sentiendi  instrumentis 
fortiter  exasperandis,  adjuvare.  Quod  ad 
C amphoram,  nosse  juvabit  ejus  copias  majores 
acceptas  perniciosas,  exiguas  inutiles  futuras. 

Oleum  Succini. — Nec  aliud  de  oleo  succini 
Empyreumatico  praedicandum.  Ter  quater- 
ve  id  perperam  concessum  novi.  Petroleum 
Barbaden.se  rigorem  alvo  cienda  laxare  habe¬ 
tur  ;  perraro  autem,  me  judice,  profuit. 

Plumbum. — Nequaquam  plumbum  praeter¬ 
mittere  oportet :  quidam  praeparatis  ex  eo  cer¬ 
te  impune,  nec  citra  fructum  usi  sunt.  Quum 
vero  optime  jamdudum  innotuerit,  eadem 
veneno  exitiosissimo  esse,  potius  inducor,  qui 
suspicer,  perraro  bonum,  frequentius  infelicem 
eventum  iis  sumptis  superventurum  esse. 
Didici,  libris  medicorum  perlectis,  quadran¬ 
tem  grani  Acetatis  Plumbi  quater  indies  datum 

cuidam  aegro  auxiliatum  fuisse:  sed  tribus  aut 
quatuor  diebus  exactis,  colica  illata,  hoc  medi¬ 
camentum  omitti  oportuisse:  deinde  quatuor- 
decim  dies  elapsis,  iterum  id  dare  ut  antea 
coepisse ;  et  per  integrum  mensem  ministra¬ 
tum  nihil  nocuisse :  segrumque  demum  aliis 
remediis  perperam  propinatis,  revaluisse. 
Vix  opus  est  ut  adjiciam,  medicamentum 
tam  exitiosum,  non  nisi  curante  peritissimo 
et  cautissimo,  discrimine  gravi  vacare. 

Hydrar gyrus. — Praeparata  ex  argento  vivo, 
instar  aliorum  remediorum,  alii  concelebrarunt, 
alii  omnino  dare  noluerunt.  Utram  ad  partem 
verum  spectet,  statuere  paulo  difficilius  est. 
Quidam  enim  exempla  hujus  remedii  utilissi¬ 
mi  ediderunt ;  alii  profitentur  usu  se  iners 
aut  exitiosum  idem  reperisse.  Non  autem  eo 
aliquid  inutile  judicandum,  quod  non  semper 
hunc  acerbissimum  morbum  debellaverit;  ve¬ 
rique  est  simile,  plures  eorum,  qui  hoc  metal¬ 
lum  condemnaverint,  in  eam  opinionem  inci« 
disse,  quod  initio  aequo  majoris  mstimassent, 
laudibus  alienis  decepti.  Quum  alvi  ciendae 

et  salivae  movendae  potentissimum  est,  rigore 
jam  ineuntc  nobis  profuturum  videtur.  Bis 
inutiliter  adhibitum  comperi  aliis  simul  re¬ 
mediis  operam  cenferentibus  ;  nec  ibi  salivam 
moverat.  Si  utendum  sit,  cutem  unguento 
illinere,  quam  ingerere  malim. 

Meloe  Vesicatorius — Perpauci  tantum  me¬ 
dicorum  praeparatis  e  Meloe  Vesicatorio  in  Teta¬ 
num  usi  sunt;  Quidam  iis  faverunt,  alii  in¬ 
epta  et  inertia  judicarunt:  inter  hos  memo¬ 
randus  est  Coxius  Philadelphianus ;  qui  intra 
decem  horas  guttas  mille  ampliusque  inutili¬ 
ter  ministravit  Tincturae  Meloes  Vescicatorii. 
Contra,  Samuel  Bruno,  se  cuidam  ejus  ope 
auxiliatum  fuisse  ;  inflammationem  scilicet 
ventriculi,  vomitu  et  dolore  praedicatam,  do¬ 
lorem  ventris  Dysenterico  similem  accessisse; 
et,  uti  videtur,  rigores,  nunqam  redituros, 
fugasse.  Bruno  igitur  salutem  recidivam 
inflammationi  relatae  concitatae  tribuit,  ideo- 
que  ne  haec  res  eum  fefellerit,  oportet  qm  d* 
vis  aliud  medicamentum  ventriculi  inflam¬ 
mandi  potens  pari  ratione  rigorem  solvere- 

Satis  vero  curatio  anceps  et  dubia  esse  vide¬ 
tur. 

4  ^ 

II.  Q.UJE  CORPUS  ROBORENT . 

Auxilia  et  remedia  quae  viribus  lapsis  suc¬ 
currant,  non  ante  danda  sunt,  quam  rigor 
tandem  diuturnitate  corpus  labefecerit  et  con¬ 
triverit.  Quum  igitur  hic  pertinax  morbus, 
demum  vires  solverit,  ad  valentissma  robo¬ 
rantium  et  incitantium  confugere  decet; 
maxime  ad  vinum  et  corticem  Cinchonce  offici - 
na  lis. 

Vinum.* — Multi  medici  laudibus  summis  vi¬ 
num  dignati  sunt,  et  prae  omnibus  Rushius  *  ei 
confisus  est.  Quam  plurima  sane  exempla 
vini  summo  fructu  adhibiti  prodiere  :  unus  e 
poto  quadrante  vini  revaluisse  fertur :  alius  in¬ 
tegram  valetudinem  recepit,  tanta  vini  copia 
sumpta,  ut  ebrius  decem  dies  perstiterit.  Vi¬ 
num  opimo  cibo  adjuncto  prae  omnibus  medica¬ 
mentis,  ni  fallor,  robur  languido  corpori  conci¬ 
liat  :  ideoque  Tetano  jamdiu  tortis  optime  con- 


*  Vide  Rtish’s  Works,  tom  I. 

venit.  Multi  profecto  literis  mandarunt  vinum 
saepe  hic  lusisse,  eique  fidendum  non  esse. 
Non  ignoro  et  vinum  et  omnia  alia  nimis  fre¬ 
quenter  perperam  dari :  at  vero  non  eo  abjici¬ 
endum,  quod  non  semper,  aut  vi  propria  Te¬ 
tanicis  mederi  possit:  medici  enim  peritissi- 
mi  non  raro  ejus  auxilio  iisdem  profu¬ 
ere. 

Cortex  Cinchonce  Officinaiis. — Vino  Cinchonce 
qfficinatis  cortex  rite  accedit :  non  autem 
oportet  illud  hoc  imbutum  dare ;  principia 
enim  hujus  corticis  acria,  unde  ejus  potestas 
nascitur,  a  vino  parum  solvuntur,  praecipue 
rubro  isto  Lusitanico.  Pulvis  aut  Extractun 
igitur  concedi  debet,  et  vinum  per  se  biben¬ 
dum.  Vinum  autem  huic  medicamento  lon¬ 
ge  praestat.  Quoties  Cinchona  sumitur,  opi- 
mn  rite  adjicitur. 

■ 

DE  VULNERE  CURANDO . 

Complures  medici  existimarunt,  si  quem 
pugio,  ensis,  mucro,  aliudve  ferramentum 
sauciaverit.  Tetanum  fere  eum  non  plexurum. 

si  fieri  possit  ut  pars  vulnerata  suppuret: 
ideoque  ea  imponenda,  quae  hunc  eventum 
facessant,  et  ne  sanescat,  prohibeant :  porro 
vulnera,  qualia  in  Tetanum  abire  soleant,  vix 
et  aegre  ad  suppurationem  spectare.  Confi¬ 
teor  me  non  in  eam  opinionem  et  curationem 
•jurare.  Vidi  quendam,  cui  brachio  vehemen¬ 
ter  et  late  ambusto,  et  exinde  multos  dies  sup¬ 
purante,  rigor  gravis  supervenerit.  Nobis  ita¬ 
que  placet,  vulnera,  quae  incisa  cute  fiant, 
quam  primum  esse  sananda. 

Nec,  uti  conjicio,  cienda  est  suppuratio,  ar¬ 
tu  graviter  dilacerato;  sed,  nisi  valde  contun¬ 
datur,  faciendum  erit,  ut  partes  cohaereant, 
et  sanescant.  Quod  si  quis  nervorum  exili¬ 
um  violatus  conspiciatur,  hunc  antea  perseca¬ 
ri  oportebit.  Quod  ad  partes  contusas,  haec 
per  se  suppurent  necesse  est  :  quocirca  medi¬ 
ci  est  hunc  eventum  expedire,  et  quam  mini¬ 
me  molestum  reddere.  Hunc  in  finem,  pars 
irritamentis  stimulanda  est,  et  Cataplasmate 
Emollienda:  illa  diu  adhibenda,  et  fortiora  es¬ 
se  debebunt,  quo  rigores  inde  leniantur. 

Rushius  *  saltem  hanc  curationem  sequendam 
strenue  monet ;  rationeque  satis,  uti  suspi¬ 
cor,  aliena  firmare  conatur.  Contendit  nimi¬ 
rum,  vulnere  irritato,  vasa  torpentia  ad  sanam 

actionem  revocari,  iisque  concitatis,  sedari 

\ 

fibras  motrices :  eoque  utrorumque  incitatione 
quasi  sequata,  solvi  rigores.  Quanquam  Rush¬ 
ius  hac  ratione  captus  eam  plurimi  fecerit, 
me  judice,  ei  non  fidendum :  innumeri 
enim,  vulnere  ex  urentibus  aliundeque  exaspe¬ 
rato,  in  Tetanum  immedicabilem  inciderunt. 
Si  autem  vulnus  irritare  deceat,  praestat,  ut 
opinor,  scarificare  et  Oleum  Terebinthinas  infun¬ 
dere.  Toties  vero  vulnera  stimulis  perperam 
solicitata  sunt,  ut  ista  curatio  pene  ablegan¬ 
da  esse  videatur  ;  et  quibus  sanitas  eandam  ex¬ 
cepit,  statuere  liceat,  vel  alia  remedia  eos  li¬ 
berasse,  vel  ipsam  naturam  medicatricem  fu¬ 
isse  :  id  quod  semel  apud  valetudinarium 
Guidianum  evenire  novi. 

Priusquam  limites  huic  opusculo  imponam, 
haud  alienum  duxi  medendi  rationem  memo¬ 
rare  apud  incolas  Tongarum,  insularum  mari- 


*  Vide  Rush’6  Works.,  tom  1. 

Indico  meridionali  circumfusarum  usitatam : 
quamque  Martentus  respondisse  enarravit. 
Hic  populus,  vulnere  illato,  potissimum  ca¬ 
vere  solet,  nequid  animum  aut  sensuum  in¬ 
strumenta  graviter  turbet,  et  commoveat,  et 
inde  Tetanus  gignatur  :  non  solum  haec  ii  ri ta¬ 
men  ta  evitantur  summo  studio;  verum  etiam 
multos  menses  vulneratus  aliquis  a  venere  ab¬ 
stinet,  neque  caput  tondet,  nec  ungues  scal¬ 
pello  expolit.  Ubi  Tetanus  jam  evaserit  re¬ 
medio  asperrimo  utuntur  :  scilicet,  arundinem 
gracilem  saliva  madefactum  in  urinae  canalem 
immittere  consuescunt ;  ita  ut  insigniter  irritet, 
et  sanguinis  cursum  moveat.  Dein  si  ligor 
quaesitior  cruciet,  filum  linteum  arundinis  api¬ 
ci  involutum  duplex  hujus  ope  in  meatum  uri¬ 
nae  injiciunt:  et  simul  atque  a  d  permceum  per¬ 
venisse  sentiatur,  hoc  inciso  et  canali  pate¬ 
facto,  filum  manu  deprehendunt,  medium 
nempe,  ubi  arcuatur  ;  postea,  arundine  duo 
fines  fili  duplicis  apud  penis  hiatum  pen¬ 
dent.  Hisce  absolutis,  filo  ultro  citro  ducto, 
dolorem  acerbum  et  sanguinis  fluxum  ingen* 

tem  cient.  Marinerus,  Marteni  amicus  hanc 
crudelem  curationem  saepius  conspexit ;  at 
non  nisi  bis,  ad  Tetanum  debellandum:  Hac 
enim  eadem  gens  in  alia  valetudinis  adversas 
genera  utitur.  Uterque  ex  iis  revaluit ;  et 
si  rigor  saevissimus  omnia  membra  cervicis, 
faciem,  truncum,  et  artus  contorserat;  neutri 

i 

sane  eorum  maxillae  assidue  immotae  coierant; 
sed  per  singulas  accessiones  trismus  aliquam¬ 
diu  eas  clauserat.  Unus  bihorio,  alter  sex  ho¬ 
ris  post  istud  acerbum  remedium  exactis,  val¬ 
de  expediti  sunt. 

Hic  postridie  in  rigorem  recidit:  et  dio  ite¬ 
rum  ut  antea  moto,  doloreque  inde  genito, 
prorsus  convaluit,  non  renato  morbo. 

Auctoritate  spectatissima  nixus  haecce  pene 
incredibilia  retuli  *  Si  Tetanus  hic  nova  in- 
citatione  commota  solvitur,  cur  non  etiam  re¬ 
bus  suppurationis  genitricibus  vulneri  admo¬ 
tis  frequentius  cedit  ?  Cur  demum  rigor  non 
membro  sauciato  exciso  tollitur.  Quas  cum 


Vide  Lond,  Med.  and  Pfoysic.  Journal,  No.  223. 


48 


DE  TETANO, 


ita  sint,  constat  adhuc  latere  rationem 
hujuscemodi  remedia  opitulentur. 


